**KLAIPĖDOS R. PEDAGOGINĖ PSICHOLOGINĖ TARNYBA**

**2018 M. M. PREVENCINĖS IR INTERVENCINĖS VEIKLOS GAIRĖS IR**

**PRIORITETAI**

**Tikslas** – kurti ir palaikyti saugią aplinką rajono mokyklose, sudarant palankias sąlygas mokinių asmenybės ugdymuisi, akademinių pasiekimų gerinimui, mažinant socialinę atskirtį bei sprendžiant iškritimo iš mokyklos problemą. Veiklų paskirtis – ugdyti mokinių socialinius įgūdžius, stiprinti atsparumą išvengti ir pasipriešinti neigiamai aplinkos įtakai, puoselėti psichikos sveikatą ir palaikyti brandžius tarpasmeninius santykius; stiprinti mokyklų bendruomenių kompetencijas atpažinti ir spręsti vaikų ugdymo, emocines, elgesio ir bendravimo problemas.

Prevencinių programų efektyvumo vertinimo tyrimai rodo, kad gyvenimo įgūdžių mokymas sumažina narkotikų vartojimą iki 75%, alkoholio vartojimas sumažėja iki 60%, smurtas, patyčios ir nusikalstamumas - iki 50%, tabako vartojimas – iki 87% (Botvin G., 2012).

I. Dalyvauti SPPC, Klaipėdos rajono visuomenės sveikatos biuro, Klaipėdos rajono švietimo centro ir kt. projektuose.

II. Kartu su Švietimo centru rekomenduoti įgyvendinti smurto ir patyčių  prevencijos programas  rajono mokyklose bei stiprinti mokyklų administracijos kompetencijas prevencinių programų įgyvendinimo srityje. Stiprinti mokyklų pedagogų kompetencijas ir psichohigienos įgūdžius. Vesti savipagalbos grupes pedagogams.

III. Rekomenduoti įgyvendinti psichoaktyviųjų medžiagų vartojimo ir seksualinės prievartos prevencines programas bei socialinių įgūdžių ir pozityvios tėvystės įgūdžių ugdymo programas. Parengti informacinę padalomąją medžiagą bei ją skelbti internetinėje svetainėje (atpažinimo, reagavimo, pagalbos algoritmai, pranešimai ir kt.).

 IV. Dalyvauti SPPC parengtos savižudybių prevencijos programos (metodinę medžiagą) išbandyme. Savižudybių prevencijos programos tikslas – įgalinti mokyklos bendruomenę vykdyti visapusišką, sistemingą, bendruomenės poreikius atitinkančią savižudybių prevenciją mokykloje. Siekiant šio tikslo rengiama ir tobulinama savižudybių prevencijos programos metodinė medžiaga. Programos metodinė medžiaga palengvins savižudybių prevencijos vykdymą mokyklose ir padės užtikrinti reikiamą šviečiamosios veiklos kokybę. Savižudybių prevencijos programa orientuota į 9–12 kl. mokinius, jų mokytojus, tėvus.

Programą numatoma išbandyti 10 atrinktų mokyklų. Programos įgyvendinimo eigoje mokyklos bendruomenė įgis būtinų savižudybių prevencijai žinių ir įgūdžių, o tai pagerins savižudybės grėsme pasižyminčių vaikų ir paauglių nustatymo, pirminės pagalbos bei tinkamo nukreipimo tęstinei pagalbai galimybes. Išbandžius metodinę meždžiagą numatoma ją patobulinti atsižvelgiant į išbandymo rezultatus.

V. Psichologinės pagalbos prieinamumo didinimas.

VI. Tyrimai įstaigose pagal poreikį: tirti mokyklos aplinką (įvertinti jos saugumą, vykdyti stebėseną, analizuoti duomenis, identifikuoti aktualias problemas). Rengti tyrimų rekomendacijas ir formas, konsultuoti, atlikti statistinę ir kokybinę analizę, teikti rekomendacijas Klaipėdos rajono švietimo įstaigų administracijai ir Švietimo skyriui.

Jolita Narkevič, tel. (8 46) 453 945, el. p. klrppt@gmail.com